**Referat af bestyrelsesmøde i Fiskbæk tirsdag den 11. august 2021**

Deltagere: Anne Marie Thomsen (58), Birgit Bannas (52), Kirsten Friis Hansen (62), Sønke Lorenzen (30) og Jens Vedsted-Hansen (60) samt suppleanterne Ulla Thundal (56) og Gerda Nygaard Jensen (36).

1. Valg af referent: Jens.
2. Underskrivelse af referat

Referat af mødet 26. juni 2021 blev underskrevet.

1. Siden sidst

Salg af nr. 44:

Den nye beboer, Eva Nielsen, flyttede ind i sidste weekend. Hun har bedt om tilladelse til at plante nyt hegn af kirsebærlaurbær, hvilket bestyrelsen accepterede.

Vedligeholdelsesarbejder:

Mulvad vil påbegynde arbejdet med ny flisebelægning i august-september.

Jesper fra Beder Murerforretning forventer i løbet af august eller september at foretage tjek af alle vinduer og døre samt reparation af tagrender og sokkelpuds. Der vil blive lavet en plan for tjek i de enkelte huse, når vi kender datoerne.

Beskæring på fællesarealet (Mulvad) samt træpleje (Christian Birk):

Mulvad havde beskåret beplantningen, men manglede endnu at fjerne det afskårne ved bækken (er afsluttet dagen efter mødet). Vi besluttede at få tydeliggjort aftalen med Mulvad om, at der skal beskæres to gange årligt på området langs bækken.

Arbejdet med træpleje er afsluttet i denne omgang, og Christian Birk har sendt sin regning.

1. Sætningsskader

Mureren har set på de sætningsskader, der er konstateret i nr. 48, og vurderer at de p.t. er af kosmetisk art. Der skal dog holdes øje med, om de udvikler sig. I givet fald er det ABF Fiskbæk, der skal betale reparationsudgifterne.

1. Placering af basketkurven

Den arbejdsgruppe, der blev nedsat på generalforsamlingen, havde overvejet muligheder for placering af basketkurven og fremsendt sin vurdering heraf. Vi drøftede forskellige mulige placeringer og blev enige om, at placering ud for nr. 38 vil være den foretrukne løsning, som vil kræve en mindre udvidelse af flisebelægningen. I lyset af tidligere drøftelser ville vi ikke uden videre lade basketkurven forblive ud for nr. 40 i fremtiden, men vi besluttede at forhøre os om de nye beboeres holdning til spørgsmålet. Herefter drøftes sagen igen, og der tages i den forbindelse stilling til fordeling af eventuelle udgifter ved ny placering. (Anne Marie har efter mødet drøftet sagen med beboerne i nr. 40, som har sagt at basketkurven gerne må blive stående. Der skal herefter fastsættes nogle rammer for, på hvilke tidspunkter den må anvendes.)

1. Ny tørresnor

Der var fremsat ønske om ny tørresnor. Vi var enige om at anskaffe en sådan, som fx kan blive monteret på den kommende arbejdsdag. Ulla lovede at undersøge, om der tillige er behov for udskiftning af selve tørrestativet (dette har efterfølgende vist sig ikke at være nødvendigt, men stativet kan evt. få træbeskyttelse samtidig med skurene næste år).

1. Arbejdsdagen lørdag den 4. september

Som nævnt i referatet fra mødet 26. juni afholdes der obligatorisk havearbejdsdag lørdag den 4. september kl. 9.30-14. Vi drøftede forskellige mulige arbejdsopgaver for denne dag:

* Jordbunken ved det gamle kompoststativ skal fjernes. Alle beboere er velkommen til inden 4. september at hente muld fra denne bunke.
* Maling af skurene kan vente til foråret 2022.
* Der anskaffes et lille specialredskab til rensning af tagrender, som anbefalet af en beboer.
* Rensning af sålbænke foretages som fællesopgave, hvis der er tid til det.

Anne Marie vil udsende indkaldelse med praktiske oplysninger.

Kirsten påtog sig indkøb af morgenmad og drikkevarer, og Birgit ville sørge for bestilling af smørrebrød til frokosten.

1. Eventuelt

Vi drøftede mulig placering af et bord- og bænkesæt i haven samt muligheden for at opsætte en parasol ved sandkassen.

1. Næste møde

Vi aftalte at holde næste bestyrelsesmøde mandag den 13. september kl. 17.00 (i drivhuset, hvis vejret tillader det).